เวิลด์แบงก์คาดศก.ไทยปีหน้าโต5%
ธนาคารโลกคาดการณ์เศรษฐกิจไทยในปี 56 จะเติบโต 5% ขณะที่การส่งออกขยายตัว 10-12%
14 พ.ย. 2555

ธนาคารโลกคาดการณ์เศรษฐกิจไทยในปี 56 จะเติบโต 5% ขณะที่การส่งออกขยายตัว 10-12%
น.ส.กิริฎา เภาพิจิตร นักเศรษฐศาสตร์อาวุโส ธนาคารโลก สำนักงานประเทศไทย กล่าวว่า ธนาคารได้ประมาณการเศรษฐกิจไทยในปีหน้าว่าจะเติบโตได้ที่ระดับ 5% จากเหตุผลเรื่องการฟื้นตัวอย่างเต็มที่จากภาวะน้ำท่วม และการส่งออกที่จะปรับตัวดีขึ้นและขยายตัวที่ 10-12% การนำเข้าที่กลับเข้าสู่ภาวะปกติและการลงทุนของภาครัฐในโครงการบริหารจัดการน้ำ
สำหรับการเติบโตของเศรษฐกิจในปีนี้ ล่าสุดธนาคารโลกคาดว่าจะอยู่ที่ระดับ 4.7% ซึ่งเป็นการปรับเพิ่มขึ้นจากคาดการณ์เดิมในช่วงกลางปีที่ 4.5% เนื่องจากเห็นสัญญาณการบริโภคในภาคเอกชนที่ดีขึ้นในไตรมาส 3 และผลจากการกระตุ้นเศรษฐกิจผ่านนโยบายของภาครัฐ